
 "కొద్దికాలం ఓపికపట్టు... అన్నీ అర్థమవుతాయి. అందరూ అర్థమవుతారు" అన్నాడు సామంత్ నర్మగర్భంగా. అసలింతకూ సామంత్ ఎవరు? ఎక్కడినుంచి వచ్చాడు? కేవలం అర్జునరావు ఆడమన్న నాటకం మాత్రమే ఆడి, యాభైవేలు తీసుకెళ్ళే ఉద్దేశం వుంటే ఇవన్నీ ఏమిటి? అర్జునరావు, పీటర్, కనకారావు లాంటి ప్రమాదకరమైన వ్యక్తుల నుంచి పదిలక్షలు రాబట్టాడు- అదో పెద్ద సాహసం... మరలా ఆ డబ్బుని తను అదే పథకానికి చిల్లపెంకుల్లా ఖర్చు పెట్టేస్తున్నాడు. పూజారికి కలర్ టి.వీ., వి.సి.ఆర్, మరికొంత డబ్బిచ్చాడు. సెక్రటరీ భార్యకు పాతికవేలిచ్చి ఏదో ఫైలును రిప్లేస్ చేశాడు. తనను ఎంత కావాలంటే అంత తీసుకోమంటున్నాడు. తను ఈ వలయంలోకి చేరింది కేవలం డబ్బు కోసం కాదు, మరో పరమార్థం వుందని తనకు మాత్రమే తెలుసు. ఇంతకీ అర్జునరావు కొడుకు ఏమైనట్లు? అసలిదంతా చివరకు ఏ విధంగా రూపాంతరం చెందుతుంది? శోభనం ఎలాగూ పోస్ట్ పోన్ అయింది గనుక అయిన కమిట్ మెంట్ వరకు చాలు అనుకొని అర్జునరావు బృందం సామంత్ ని ఇబ్బందికరమైన సందర్భాల్లో ఇరికిస్తే? సామంత్ ఎలా బయట పడగలడు? బయటపడకపోతే సామంత్ పరిస్థితేమవుతుంది? కొద్దికాలంలోనే తనో విద్యాధికుడినన్న భ్రమను సామంత్ ఎలా కల్పించగలుగుతున్నాడు? ఏమిటితని పథకం? ఏం ఆశిస్తున్నాడు డబ్బా? కాకపోవచ్చు. వ్యవసనాలేమన్నా తీర్చుకొనే ఉద్దేశం ఉన్నట్టు లేదు. అదే వుంటే తనను అంటుకోకుండా ఇంతకాలం వుండలేడు. తాగుడా? జూదమా? అసలా ఆలోచనలే వున్నట్లు కనపడడు. మరి? ఆవేశంలో, మాటల్లో అతని అంతరాంతరాలలో వున్న ఆలోచన లేమన్నా బయటపడతాయా అంటే అదీ లేదు. అవసరం మేరకే మాట్లాడతాడు. సందర్భానుసారంగానే బిహేవ్ చేస్తాడు. మరింత లోతుకు వెళ్ళినా, వివరాలు అడిగినా చిద్విలాసంగా నవ్వుతాడు. తనకో పెద్ద ఎనిగ్మాగా కనిపిస్తుంటాడు. తనకేమిటి... అర్జునరావు బృందానికి కూడా ఇన్ స్క్రూటబుల్ గా కనిపిస్తున్నాడు. అసలెవరితను? కొద్ది క్షణాల్లోనే సవాలక్ష అనుమానాలు, ఆలోచనలు ఆమెను చుట్టి ముట్టి ఉక్కిరి బిక్కిరి చేశాయి. ఏ ఒక్కదానికీ సమాధానాన్ని రాబట్టుకోలేకపోయింది. "శోభనం ముందుకు జరిగిందని- అది పూర్తయ్యేవరకు ఆగాలని అర్జునరావు అనుకోకపోతే?" మధుమతి తేరుకుంటూ అడిగింది. "యాభై వేలిచ్చి నన్ను వెళ్ళిపొమ్మంటాడు. వెళ్ళిపోయే ముందు నేనెవరయింది నా నోటిద్వారానే చెప్పించే ప్రయత్నం చేస్తాడు- ఎఫ్ ది థింగ్స్ ఆర్ రిమేయింగ్ ది సేమ్- అన్నీ సవ్యంగా వుంటే ఆర్ధిక సూత్రాలు అమలు జరిగినట్లన్న మాట. కాని పది లక్షలు తీసుకున్నాను గదా? అవి కక్కేవరకు నన్ను వదులుకోలేరు. అలా అని చూస్తూ ఊరుకోరు. నన్ను ప్రతిక్షణం ఇరకాటంలో పెడతారు" నవ్వుతూ అన్నాడు. ఆమె మరలా తికమక పడింది. "అసలింతకీ నువ్వేం చదువుకున్నావు?" "ఆటోమొబైల్ ఇంజనీరింగ్ లో ఎం.టెక్. అండ్ పిహెచ్.డి." "ఇంతకుముందు ఎక్కడుండేవాడివి?" "స్టేట్స్ లో..." నవ్వుతూనే అన్నాడు సామంత్. బిత్తరపోయింది మధుమతి. "చూడు మధుమతి... నా లక్ష్యమేమిటో నీకు తెలీకపోయినా, నాకు సహకరిస్తున్నావు, అది కేవలం డబ్బుకోసమేనని నేననుకోను. మరేదో నీ మనసులో వుంది. అది ఏదయినా నెరవేరేందుకు నేను నీకు సహకరిస్తాను. ఇక కాలయాపన వద్దు. ఈ రాత్రికి నేను రోజ్ గార్డెన్ కి వెళ్లబోతున్నాను. వాళ్లు తప్పకుండా ఇక్కడికి వస్తారు" సామంత్ అయిదు నిముషాలపాటు మధుమతి ఏం చేయాలో సీరియస్ గా చెప్పుకుపోయాడు.
   * * * *
 పథకంలో రెండవ భాగంగా ఉదయం పదిగంటల నుంచి కనకారావు గతంలో సామంత్ వుండే ఏరియా అంతా తిరిగాడు. సామంత్ తల్లిదండ్రుల్ని పట్టుకోగలిగితే సామంత్ గత్యంతరం లేక తమ ఆధీనంలోకి వస్తాడు. నాగమ్మను మానసికంగా కృంగదీయవచ్చు అన్నదే వాళ్ళ పథకం. కొందరేమో సామంత్ తల్లిదండ్రులు ఊరెళ్ళారని, మరికొందరేమో వాళ్లెవరో తెలీదని, ఇంకొందరేమో సామంత్ తో కలిసి నెల క్రితమే కళ్ళు ఆపరేషన్ చేయించుకునేందుకు భగల్పూర్ వెళ్ళారని పొంతన లేకుండా చెప్పడంతో పిచ్చిక్కిపోయాడు కనకారావు. సామంత్ తల్లి, తండ్రి, చెల్లి, తమ్ముడు వుండాలి. నలుగురూ ఒక్కసారే అదృశ్యమెలా అవుతారు? అలా కావడానికి సామంత్ ఏదయినా నాటకం ఆడాడా? అర్జునరావుకి సమాధానం ఎలా చెప్పాలి? ఏమని చెప్పాలి? సడెన్ గా అతనికి హిబ్రూదాదా షెడ్ గుర్తుకొచ్చింది. అక్కడ ఎంక్వయిరీ చేస్తే ప్రయోజనముండొచ్చని వేగంగా షెడ్ కేసి బయలుదేరాడు. లక్షరూపాయలొస్తాయని అవసరమయిన రొంపిలో తలదూర్చాను. అని ఓ క్షణం భయపడ్డాడు కనకారావు. వృద్దురాలయిన తల్లి, స్కూల్ టీచర్ గా పనిచేసి రిటైరయి పక్షవాతంతో మంచమెక్కిన తండ్రి, చదువుకుంటున్న చెల్లి, తమ్ముడు... ఈ నలుగురిలో ఒక్కరు దొరికినా చాలు. నీ సంపాదన చట్ట వ్యతిరేకమయినదని, హిబ్రూదాదా షెడ్ లో పని చేస్తున్నట్లు నాటకమాడుతూ వేరే పనుల్లో ఇన్ వాల్వు అవుతున్నావని నీ తల్లిదండ్రులకు, తోడబుట్టినవాళ్ళకు తెలియజేస్తానని సామంత్ ని బెదిరిస్తే కిక్కురుమనకుండా చెప్పినట్టు వింటాడు- తీసుకున్న పదిలక్షలు ఇచ్చేస్తాడు. ఆ తరువాత వాళ్ళను నాగమ్మగారి ముందుకు తీసుకెళ్ళి "సామంత్ మీకేమవుతాడు? మీ పొజిషనేమిటి" అని అడిగితే చాలు నాగమ్మగారు కుప్పలా కూలిపోతుంది. అక్కడితో తన జాబ్ పూర్తయిపోతుంది. తనకు రావలసిన లక్షా తన చేతికి వచ్చేస్తుంది. ఆ తరువాతేం చేయాలన్నది తనిష్టం. ఆటో హిబ్రూదాదా షెడ్ ముందాగడంతో ఆలోచనల్ని కట్టిపెట్టి క్రిందకు దిగాడు కనకారావు.
   * * * *

 "koddikaalam opikapattu... annee ardhamavutaayi. andaruu ardhamavutaaru" annadu samant narmagarbhamgaa. asalintakuu samant evaru? ekkadinunchi vachaadu? kevalam arjunarao aadamanna naatakam matrame aadi, yaabhaivelu teesukelle uddesam vunte ivannee emiti? arjunarao, peater, kanakarao lanti pramaadakaramaina vyaktula nunchi padilakshalu rabattadu- adho pedda saahasam... marala aa dabbuni tanu adhe pathakaaniki chillapenkulla kharchu pettestunnadu. poojaariki kalar ti.v., vi.si.ar, marikonta dabbichadu. secretery bhaaryaku paatikavelicchi edho phailunu replace cheshaadu. tananu entha kavalante anta teesukomantunnadu. tanu ee valayamloki cherindi kevalam dabbu kosam kaadu, maro paramaartham vundani tanaku matrame telusu. intakee arjunarao koduku emainatlu? asalidanta chivaraku e vidhamgaa roopaantaram chendutundi? shobhanam elaaguu post pon ayindi ganuka ayina comit ment varaku chaalu anukoni arjunarao brundam samant ni ibbandikaramaina sandarbhaallo irikiste? samant ela bayata padagaladu? bayatapadakapothe samant paristhitheemavutundi? koddikaalamlone tano vidyaadhikudinanna bhramanu samant ela kalpinchagalugutunnada? emititani pathakam? yem aasistunnaadu dabba? kakapovachhu. vyavasanaalemannaa teerchukone uddesam unnattu ledu. adhe vunte tananu antukokunda intakaalam vundaledu. taguda? judama? asala aalochanale vunnatlu kanapadadu. mari? aavesamlo, maatallo athani antaraantaraalalo vunna aalochana lemanna bayatapadataya ante adhee ledu. avasaram merake matladatadu. sandarbhaanusaaramgaane bihav chestaadu. marinta lotuku vellinaa, vivaraalu adigina chidvilaasamgaa navvutaadu. tanako pedda enigmaga kanipistuntaadu. tanakemiti... arjunarao brundaaniki kuudaa in scrutable gaa kanipistunnadu. asalevaritanu? koddi kshanaallone savalaksha anumaanaalu, aalochanalu aamenu chutti mutti ukkiri bikkiri chesaayi. e okkadaanikii samaadhaanaanni rabattukolekapoyindi. "shobhanam munduku jarigindani- adhi puurtayyeevaraku aagaalani arjunarao anukokapothe?" madhumati terukuntu adigindi. "yabhai velichi nannu vellipommantadu. vellipoye mundu nenevarayindi naa notidwarane cheppinche prayatnam chestaadu- ef dhi things ar remaing dhi sem- annee savyamgaa vunte aardhika suutraalu amalu jariginatlanna maata. kaani padi lakshalu teesukunnaanu gadaa? avi kakkevaraku nannu vadulukoleru. alaa ani chustuu oorukoru. nannu pratikshanam irakaatamlo pedataaru" navvutuu annadu. aame marala tikamaka padindi. "asalintakii nuvvem chaduvukunnavu?" "automobil injaneering loo em.tec. and pihech.di." "intakumundu ekkadundevadivi?" "states loo..." navvutune annadu samant. bittarapoyindi madhumati. "chudu madhumati... naa lakshyamemito neeku telikapoyina, naaku sahakaristunnavu, adhi kevalam dabbukosamenani nenanukonu. maredo nee manasulo vundi. adhi edayina neraverenduku nenu neeku sahakaristaanu. ika kaalayaapana vaddu. ee raatriki nenu roj garden ki vellabotunnanu. vaallu tappakunda ikkadiki vastaaru" samant ayidu nimushaalapaatu madhumati yem cheyalo seerius gaa cheppukupoyadu.
   * * * *
 pathakamlo rendava bhagamga udayam padigantala nunchi kanakarao gatamlo samant vunde aria antaa tirigaadu. samant tallidandrulni pattukogaligite samant gatyantaram leka tama aadheenamloki vastaadu. nagammanu maanasikamgaa krungadeeyavachhu annade vaalla pathakam. kondaremo samant tallidandrulu oorellaarani, marikondaremo vallevaro teleedani, inkondaremo samant thoo kalisi nela kritame kallu aperation cheyinchukunenduku bhagalpur vellaarani pontana lekunda cheppadamtho pichikkipoyadu kanakarao. samant talli, tandri, chelli, tammudu vundaali. naluguru okkasare adrushyamela avutaaru? alaa kaavadaaniki samant edayina naatakam adada? arjunaraoki samadhanam ela cheppali? emani cheppali? saden gaa ataniki hibrudada shed gurtukochindi. akkada enkvairy cheste prayojanamundochani vegamgaa shed kesi bayaluderaadu. laksharoopaayalostaayani avasaramayina rompilo taladuurchaanu. ani oo kshanam bhayapaddadu kanakarao. vrudduraalayina talli, scool teacher gaa panichesi retairayi pakshavaatamto manchamekkina tandri, chaduvukuntunna chelli, tammudu... ee nalugurilo okkaru dorikina chaalu. nee sampaadana chatta vyatirekamayinadani, hibrudada shed loo pani chestunnatlu naatakamaadutuu vere panullo in vaalvu avutunnavani nee tallidandrulaku, todabuttinavallaku teliyajestaanani samant ni bediriste kikkurumanakunda cheppinattu vintaadu- teesukunna padilakshalu ichestaadu. aa taruvaata vaallanu nagammagari munduku teesukelli "samant meekemavutaadu? mee pojishanemiti" ani adigithe chaalu nagammagaru kuppala koolipotundi. akkaditho tana jab puurtayipoetumdi. tanaku raavalasina laksha tana chetiki vachestundi. aa taruvatem cheyalannadi tanishtam. auto hibrudada shed mundaagadamto aalochanalni kattipetti krindaku digaadu kanakarao.
   * * * *